

**Παρών στην 17η Διεθνή Ρεγκάτα Κύπρου ο Ανδρέας Μιχαηλίδης**

Ο Πρόεδρος του Κυπριακού Οργανισμού Αθλητισμού Ανδρέας Μιχαηλίδης παρευρέθηκε στην 17η Διεθνή Ρεγκάτα Κύπρου, την Κυριακή 23 Οκτωβρίου στη Λεμεσό.

Στη διοργάνωση συμμετείχαν αθλητές από εννέα χώρες (Κύπρο, Ελλάδα, Ουγγαρία, Αίγυπτο, Λιθουανία, Δανία, Γεωργία, Β. Μακεδονία και Σερβία), με τον Πρόεδρο του ΚΟΑ να παρακολουθεί από κοντά την προσπάθεια της Εθνικής ομάδας Κανό Καγιάκ Κύπρου που κατέλαβε την πρώτη θέση στη Διεθνή Ρεγκάτα. Στη δεύτερη θέση τερμάτισε η Ουγγαρία και στην τρίτη η Ελλάδα.

Ο Ανδρέας Μιχαηλίδης συνεχάρη την Κυπριακή Ομοσπονδία Κανό Καγιάκ για την ανάληψη και επιτυχή αποπεράτωση της διοργάνωσης, καθώς και τον Δήμαρχο Γερμασόγειας Κυριάκο Ξυδιά που ήταν συνδιοργανώτης. Ο Οργανισμός στηρίζει σταθερά (και) το κανό καγιάκ και η παρουσία του Προέδρου πιστοποιεί το έμπρακτο ενδιαφέρον του ΚΟΑ για το άθλημα.